PAROĊĊA TA' SAN PIETRU U SAN PAWL IN-NADUR 1919 — INAWGURAZZJONI TAL-PITTURA TAS-SAQAF FIL-KAPPELLUN TAL-KURĊIFISS — 2019 Kitba minn Joe Muscat Fil-festa ta' San Pietru u San Pawl tas-sena 1919, jiġifieri 100 sena ilu, ġiet inawgurata l-pittura tas-saqaf fil-Kappellun tal-Kurċifiss fil-Knisja Parrokkjali tan-Nadur, xogħol mill-isbaħ tal-pittur Malti, Lazzaro Pisani. L-Arċipriet Dun Martin Camilleri ħallielna miktub li l-pittura tirrappreżenta lill-Anġlu tal-Mulej jeħles lil San Pietru mill-ħabs. Flimkien ma' din il-pittura inkixfu wkoll dawk tad-Dutturi tal-Knisja li hemm fuq kull naħa tat-tliet twieqi f'dan il-Kappellun, li juru lil: San Atanasju; San Ġwann Kriżostmu; San Pier Damiani, u l-Papa Piju IX. Dawn, flimkien mal-kwadru tas-saqaf, ġew imħallsa mill-benefattur Naduri Paolo Bonnici (missier it-Tabib Ġużċ Bonnici). Iż-żewġ pitturi tad-Dutturi l-oħra juru lil San Tumas D'Aquino u lil San Bede Venerabbli, li ġew imħallsa minn benefatturi oħrajn. Ix-xogħol fil-pasta fis-saqaf f'dan il- saw kappellun, kif ukoll id-dekorazzjoni ornamentali li hemm fit-tliet twieqi saru mill-iskultur Malti Giovanni Bonnici fuq id-disinji li għamel il-magħruf ċesellatur Ruman Pio l Cellini, l-awtur tal-parti l-kbira tal-ornament mill-isbaħ tat-tempju monumentali, illum Bażilika tan-Nadur. L-episodju ta' din il-pittura teħodna fi zmien is-Sultan Erodi Agrippa (snin 41-44) li f'dak iż-żmien tefa' idejh fuq id-dixxipli ta' Ġesu biex jeqridhom, kif irrakkontata fl-Atti tal-Appostli Kap. 12: l-11). Fl-ewwel qari nhar. is-Sollennità tal-Martirju tal- Appostli San Pietru u San Pawl, naqraw hekk: f, Għall-ħabta ta' dak iż-żmien, is-sultan Erodi medd idu f fuq xi wħud mill-Knisja biex jaħqarhom. Huwa qabad lil Ġakbu, ħu Ġwanni, u qatagħlu rasu. Imbagħad, meta ra f li dan għoġob lil-Lhud, qabad lil Pietru wkoll. Dan kien fi żmien il-festa tal-Ażżmi. Meta arrestah u tefgħu l-ħabs, bagħat erba' gruppi ta' erba' suldati kull wieħed biex joqgħodu għassa tiegħu, bil-ħsieb li wara l-Għid, iressqu quddiem il-poplu. Pietru, mela, kien arrestat fil-ħabs, bil-għassa miegħu. Fl-istess ħin, il-Knisja kienet qegħda titlob lil Alla għalih bil-ħerqa. Fil-lejl stess ta' qabel ma Erodi kellu joħroġ lil Pietru, dan kien rieqed bejn żewġ suldati, marbut b'żewġ ktajjen; u kien hemm għases oħra mal-bieb tal-ħabs. F'daqqa waħda deher anġlu tal-Mulej, u dawl idda mal-kamra. L-anġlu ta daqqa lil Pietru fuq ġenbu, qajmu u qallu: 'Qum malajr' U l-ktajjen waqgħu minn ma jdejh. Imbagħad l-anġlu qallu: 'Tħażżem u ilbes il-qorq.' U Pietru hekk għamel. U reġa' qallu: 'Dawwar il-mantar miegħek u ejja warajja'' Pietru ħareġ u mar warajh, bla ma ntebah li dak li kien qiegħed jiġri permezz tal-anġlu kien veru; stħajjel li kienet ħolma. Għaddew l-ewwel għassa, u t-tieni wkoll, u waslu ħdejn il-bieb tal-ħadid, li kien jagħti għall-belt, u dan infetaħ waħdu. Ħarġu, u mxew triq flimkien, meta f'daqqa waħda l-anġlu telaq minn ħdejh. Imbagħad Pietru ġie f'tiegħu u qal: 'Issa naf tassew li l-Mulej bagħat l-anġlu tiegħu u ħelisni minn id Erodi u minn dak kollu li l-Lhud kienu qegħdin jistennew li jsir'